Лераме дешархо! Цхьа хьалха оьрсийн маттахь яздинера вай хIара йозанаш. ТIаккха нохчийн маттахь юха яздан а дизира. Цуьнан бахьна дара, церан хьалхара барам сайна чекхбаьлла аьлла хеттачохь, айса мел ала гIиртийнарг, суна дийца лиъначу кепара нисделла цахилар. ХIунда аьлча, мел хьал долуш оьрсийн мотт белахь а, иза историн "ненан мотт" цахиларе терра, цуьнгахула соьца "хьасене" яла цатуьгура шираллера зIе.